Усе рашэнні па архітэктурных праектах мусіць прымаць грамадскасць на слуханнях. Раней было прасцей — слуханні з прэзентацыямі ідэй анансаваліся на сайтах раённых адміністрацый, якія ніхто не чытае, бо там няма нічога цікавага. Цяпер нячыстыя на руку журналісты ўзялі за моду правакаваць канфлікты ў грамадстве шляхам шырокага распаўсюду інфармацыі, якая тычыцца толькі раённай адміністрацыі і некалькіх сотняў жыхароў раёна. Журналісты выносяць гэта на ўсю краіну, вось жа, ну! У будучыні трэба прыдумаць сістэму абмежаванага доступу да аб’яў пра грамадскія абмеркаванні — толькі па пашпартных дадзеных і толькі для прапісаных у раёне. А пакуль варта разгледзець варыянт запрашэння на тыя слуханні зорак беларускай эстрады. Калі працуе гукаўзмацняльнае абсталяванне, а над залай пануе цемра, не так заўважна, што там выкрыкваюць гэтыя.